Predlog spremembe proračuna (PSP) št. 4 za leto 2020 je priložen predlogu za uporabo sredstev Solidarnostnega sklada Evropske unije v višini 278 993 814 EUR za zagotovitev pomoči Portugalski, Španiji, Italiji in Avstriji po naravnih nesrečah, ki so te države članice prizadele v letu 2019:

Spremembe splošnega izkaza prihodkov ter izkaza prihodkov in odhodkov oddelka III so na voljo na portalu EUR-Lex ( https://eur-lex.europa.eu/budget/www/index-sl.htm ).

–Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije (…), in zlasti člena 44 Uredbe,

·Portugalska: škoda, ki je nastala zaradi orkana Lorenzo na Azorih oktobra 2019,

·Španija: poplave v regijah Valencija, Murcia, Castilla-La Mancha in Andaluzija septembra 2019,

·Italija in Avstrija: ekstremni vremenski dogodki, ki so povzročili poplave in zemeljske plazove, ki so prizadeli večino italijanskega ozemlja (vrhunec so bile poplave v Benetkah) ter Koroško in vzhodno Tirolsko v Avstriji jeseni 2019.

V PSP št. 4/2020 se predlaga vknjižba potrebnih odobritev v splošni proračun za leto 2020, tako v obveznostih kot v plačilih, potem ko se odštejejo že izplačana predplačila Portugalski in Španiji (6 495 606 EUR).

2.Financiranje

V skladu s členom 10(1) Uredbe Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (v nadaljnjem besedilu: uredba o večletnem finančnem okviru) je skupni znesek, ki je bil na voljo za uporabo sredstev Solidarnostnega sklada EU v začetku leta 2020, znašal 1 150 524 045 EUR, kar je vsota dodeljenih sredstev za leto 2020 v višini 597 546 284 EUR in dodeljenih sredstev za leto 2019 v višini 552 977 761 EUR, ki so ostala neporabljena in so bila prenesena v leto 2020.

Znesek, ki se lahko uporabi na tej stopnji leta 2020, znaša 1 001 137 474 EUR. To ustreza skupnemu znesku, ki je bil na voljo za uporabo sredstev Solidarnostnega sklada EU v začetku leta 2020 (1 150 524 045 EUR), od česar se odšteje zadržani znesek v višini 149 386 571 EUR, da se spoštuje obveznost glede zadržanja 25 % sredstev, dodeljenih v letu 2020, do 1. oktobra 2020, kot je določeno v členu 10(1) uredbe o večletnem finančnem okviru.

Zbirna razpredelnica financiranja Solidarnostnega sklada EU Znesek v EUR Dodelitve iz leta 2019, prenesene v leto 2020 552 977 761 Dodelitve za leto 2020 597 546 284 ----------------- Skupna sredstva na voljo v začetku leta 2020 1 150 524 045 Minus 25 % zadržanih dodelitev za leto 2020 –149 386 571 ----------------- Najvišji znesek, ki je trenutno na voljo (dodelitve za leti 2019 + 2020) 1 001 137 474 Skupni znesek predlagane pomoči, ki se bo uporabil za Portugalsko, Španijo, Italijo in Avstrijo –278 993 814 ----------------- Preostala sredstva, ki so na voljo do 1. oktobra 2020 722 143 660

3.Odobritve, zahtevane v proračunu za leto 2020

Na podlagi vlog Portugalske, Španije, Italije in Avstrije je izračun finančnega prispevka iz Solidarnostnega sklada EU, ki temelji na oceni skupne neposredne škode, 278 993 814 EUR.





Ker je bil za te zadeve Solidarnostnega sklada EU že izplačan znesek v višini 6 495 606 EUR kot predplačilo, Komisija predlaga, da se proračunska vrstica 13 06 01 v proračunu za leto 2020 poveča za 272 498 208 EUR v odobritvah za prevzem obveznosti in odobritvah plačil (glej spodnjo razpredelnico).

Zneski v EUR Proračunska vrstica Ime Odobritve za prevzem obveznosti Odobritve plačil 13 06 01 Pomoč državam članicam v primeru večje naravne nesreče, ki ima resne posledice za življenjske razmere, naravno okolje ali gospodarstvo 272 498 208 272 498 208 Skupaj 272 498 208 272 498 208

4.Zbirna razpredelnica po razdelkih večletnega finančnega okvira